Angelina Jolie nem hisz a Facebooknak | Social Daily
A színésznő elmondta, hogy hat gyermeke – Maddox, Pax, Zahara, Shiloh, Vivienne és Knox – közül egyikük sincs fent a Facebookon. „Azt hiszem, mi vagyunk az utolsó család, amely nem regisztrált a közösségi oldalra” – jegyezte meg.
Ebben a döntésben közrejátszik az is, hogy számos történet látott napvilágot a Brad Pitt-tel való házasságáról és válásáról, a gyerekek pedig több olyan hírrel találkoztak az interneten, amely nem felelt meg a valóságnak. „A gyerekeim nehezen tudták eldönteni, kiben bízhatnak, kinek hihetnek” – mondta, ráadásul sem ő, sem korábbi férje nem tudta kontrollálni, hogy a gyerekek milyen információval találkoznak az interneten.
Angelina Jolie jó néhány olyan programhoz csatlakozik, amely megmutatja az igazságot a fiataloknak ahelyett, hogy véleményt mondana a médiáról. „Soha nem volt még ennyire fontos, hogy a következő generációnak megmutassuk az objektív, pártatlan híreket, a tényszerű magyarázatokat az események kapcsán, és azokat az okozatokat, amelyek formálják a világunkat. A mai gyerekek ki vannak téve rengeteg információnak, véleménynek, de ezek egy része egyáltalán nem megbízható” – fűzte hozzá a népszerű színésznő.
Tags : Angelina Jolie, Brad Pitt, Facebook, közösségi média